
ROMÂNIA

JUDEȚUL TIMIȘ

CONSILIUL LOCAL AL MUNICIPIULUI TIMIȘOARA

ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

DIRECTIA DE INVESTIȚII ȘI MENTENATĂ UNITĂȚI  SANITARE  SI UNITĂȚI  DE INVĂȚĂMÂNT 
Compartiment administrare clădiri, terenuri unități de învățământ și unități sanitare 
Nr. înregistrare: ASEMT2023-1388/9.06.2023

RAPORT DE SPECIALITATE

Privind schimbarea  destinației imobilului  compus din construcții și teren situat în Timișoara, str. Dunărea nr. 9, înscris în CF nr. 443418 Timişoara în care a funcționat Liceul Tehnologic „Dimitrie Leonida”, pe durată nedeterminată,  din spațiu pentru desfășurarea activitățiilor  de învățământ preuniversitar  de stat în spațiu pentru desfășurarea activităților de învățământ universitar  în vederea desfășurării  procesului de învățământ al Universității de Vest din Timişoara -Facultatea de Educație Fizică și Sport, Clubul  Sportiv Universitar ”Universitatea de Vest” și pentru crearea unui campus Sportiv Educațional și de Cercetare.

         Având în vedere Referatul de aprobare cu nr. ASEMT-2023-1421/13.06.2023 al Primarului Municipiului Timişoara şi Proiectul de hotărâre privind schimbarea destinației imobilului compus din construcții și teren situat în Timișoara, str. Dunărea nr. 9, înscris în CF nr. 443418 Timişoara în care a funcționat Liceul Tehnologic „Dimitrie Leonida” pe durată nedeterminată,  din spațiu pentru desfășurarea activitățiilor de învățământ preuniversitar de stat în  spațiu pentru desfășurarea activităților de învățământ universitar  în vederea desfășurări procesului de învățământ al Universității de Vest din Timişoara -Facultatea de Educație Fizică și Sport, Clubul  Sportiv Universitar”Universitatea de Vest” și  pentru crearea unui campus Sportiv Educațional și de Cercetare.
  
 Facem următoarele precizări:

Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale, Conform art.112 alin.2 din Legea Educaţiei Naţionale nr.1/2011.

           Prin Hotărârea de Consiliul Local nr. 182/09.05.2023 construcțiile și terenurile unde își  desfășoară activitatea unitățile de învățământ preuniversitar de stat, aflate în domeniul public al Municipiului au  trecut în administrarea Administrației pentru Sănătate și Educație a Municipiului Timișoara.

Liceul Tehnologic ”Dimitrie Leonida” a fost o unitate de învățământ cu personalitate juridică care și-a desfășurat activitatea pe nivelul de învățământ primar, gimnazial și liceal având în structură  fosta  Școală Gimnazială nr. 11.
Imobilele care au constituit baza materială folosită de acesta fiind compusă din: 


- Clădiri și teren situate în str. Dunărea nr. 9 în care s-a desfășurat învățământul liceal al Liceului Tehnologic”Dimitrie Leonida” ;


- Clădiri și teren situate în str. Razboieni nr 2 și în str. Tacit nr. 23 în care se desfășoară învățământul primar si gimnazial.


Liceul Tehnologic ”Dimitrie Leonida” nu a mai funcţionat în campusul şcolar din str. Dunărea nr.9, întrucât în  urma reorganizării reţelei şcolare a unităților de învăţământ preuniversitar de stat şi privat din Municipiul Timisoara, pentru anul şcolar 2019-2020, aprobată prin HCL nr. 96/12.03.2019, în baza Avizului Conform  nr.5/10.01.2019 al ISJ Timiș și-a modificat  denumirea în Şcoala gimnazială “Dimitrie Leonida” Timişoara, cu sediul în str. Dunărea nr. 9,  întrucât nivelul  liceal a intrat în lichidare din lipsă de elevi.


Clădirile și terenul aferent din str. Dunărea nr. 9 care au constituit baza materială în care s-a desfășurat invățământul  liceal al Liceului Tehnologic „Dimitrie Leonida” au rămas la Şcoala Gimnazială „Dimitrie Leonida” ( fosta Scoală Gimnazială nr.11) care și-a desfășurat și îşi desfăşoară activitatea în imobilul din str. Tacit nr.23 şi în imobilul din str. Războieni nr. 2.

În urma organizării și funcționării rețelei școlare aprobate pe anul școlar 2022-2023  prin HCL 140/14.04.2022 în baza Avizului Conform al ISJ Timiș Şcoala Gimnazială „Dimitrie Leonida” și-a schimbat sediul în str. Tacit nr. 23.

Prin adresa  cu nr.34873/0-1/16.06.2022, înregistrată la Municipiul Timișoara sub nr.SC2002-14877/16.06.2022, Universitatea de Vest din Timişoara a solicitat să se ia în considerare acordarea dreptului de administrare în favoarea sa  a imobilelor situate în Timișoara, str. Dunărea nr. 9 care au făcut parte din baza materială  a Liceului  Tehnologic  ”Dimitrie Leonida” fost Liceul industrial CFR nr.4, pentru desfășurarea activităților specifice ale Facultății de Educație Fizică și Sport, ale Clubului Universitar ”Universitatea de Vest din Timișoara” și pentru crearea unui campus Sportiv Educațional și de Cercetare, invocând prevederile  din OUG nr.57/2019 privind  codul administrativ.

Conform art.114 alin 5 din Legea Educației Naționale nr.1/2011 actualizată instituţiile de învăţământ superior sunt persoane juridice de drept public sau, după caz, persoane juridice de drept privat şi de utilitate publică.

Orice imobil  care  face parte din baza  materială folosită de o unitate de învățământ care și-a încetat activitatea educațională  în imobilul respectiv,  poate fi  atribuit  altor etități pentru orice tip de activitate  cu respectarea prevederilor  art. 112 alin (6) și  alin (6^2)  din Legea Educației Naționale  nr.1/2011 modificată și completată.

”(6) Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face pentru orice tip de activitate, în primii 3 ani calendaristici de la întreruperea activităţii educaţionale, de către autorităţile administraţiei publice locale numai cu avizul conform al ministrului educaţiei. Procedura elaborării avizului conform şi condiţiile necesare acordării acestuia se aprobă prin ordin al ministrului educaţiei.

(6^2)Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei.

Ținând cont  de  prevederile art. 112  alin (6^2)  din Legea Educației Naționale nr.1/2011 modificată și completată,  la nivelul instituției  a fost a fost elaborată  procedura pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei, aprobată prin  HCL  nr.  236 /20.05.2022.


Întrucât  construcțiile și terenul  aferent  acestora  situate  în str. Dunărea nr. 9, înscrise în CF nr. 443418 Timişoara   nu au mai fost utilizate pentru  desfășurarea   procesului  de învățământ al Liceului  Tehnologic  „Dimitrie Leonida” de peste trei ani  (din anul școlar 2019-2020, când  nivelul liceal  a intrat în lichidare din   lipsă de elevi), solicitarea  Universității  de Vest din Timişoara a fost  analizată   în  ședința  din data 12.07.2022  de  către Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului Timişoara, constituită în baza HCL nr. 171/11.05.2021.


Conform extrasului  din  Procesului  verbal  încheiat în data 12.07.2022  comisia a hotărât:

       ”  -Schimbarea destinației imobilelor - construcții și teren, situate în str. Dunărea nr. 9 care au făcut parte din baza materială a Colegiului Tehnic ” Dimitrie Leonida” din spațiu pentru învățământ preuniversitar de stat în spațiu pentru învățământ universitar de stat, pe perioadă nedeterminată, în vederea trecerii acestuia din domeniul public al Municipiului Timișoara și din administrarea Consiliului Local în domeniul public al Statului și în administrarea Ministerului Educaţiei pentru desfășurarea procesului de învățământ al Universității de Vest din Timişoara - Facultatea de Educație Fizică și Sport, Clubului Universitar ” Universitatea de Vest din Timișoara ” și pentru crearea unui campus Sportiv Educațional și de Cercetare„. 

Pentru desfășurarea activităților specifice ale Facultății de Educație Fizică și Sport și ale Clubului Universitar ”Universitatea de Vest din Timișoara” și pentru crearea unui campus Sportiv Educațional și de Cercetare, sunt necesare lucrări de investiții care pot fi executate  de către Universitatea  de Vest  doar în cazul în care aceasta ar deține un drept  de  administrare asupra  imobilului, conform prevederilor art. 300 din OUG 57/2019 privind codul administrativ.

Conform prevederilor art.108 lit. a) din OUG 57/2019 privind codul administrativ, bunurile ce aparţin domeniului public sau privat  local  pot  fi date în administrarea instituţiilor publice şi regiilor autonome din subordinea unităţii administrativ-teritoriale.

Întrucât Universitatea de Vest din Timișoara nu este  o instituție  din subordinea unităţii administrativ-teritoriale, comisia a  propus;
“-Proiectul de hotărâre va avea un articol prin care se va prevede că trecerea imobilului din domeniul  public al Municipiului Timișoara în domeniul public al Statului se va face la cererea Guvernului prin Hotărârea Consiliului Local, în vederea transmiterii în administrarea Ministerului Educaţiei pentru desfășurarea procesului de învățământ al  Universității de Vest din Timişoara - Facultatea de Educație Fizică și Sport, Clubul Universitar ”Universitatea de Vest din Timișoara” și crearea unui campus Sportiv Educațional și de Cercetare”.

Prin HCL nr 524/25.10.2022  a fost  aprobată schimbarea  destinaţiei pe  perioadă  nedeterminată a imobilului –teren si construcții situat în Timișoara, str. Dunărea nr. 9, în care a funcționat Liceul Tehnologic ”Dimitrie Leonida”, aflat  în  domeniul public al Municipiului Timișoara și în administrarea Consiliului Local, din  spațiu  pentru desfășurarea  activităților de  învățământ preuniversitar de stat în spațiu pentru desfășurarea activităților de învățământ universitar de stat, în vederea desfășurării  procesului de învățământ al Universității de Vest din Timişoara -Facultatea de Educație Fizică și Sport, Clubul Sportiv Universitar” Universitatea de Vest” și pentru crearea unui campus Sportiv Educațional și de Cercetare.  

Prin aceiași hotărâre s-a dat acordul de principiu  de  trecere  imobilului   din domeniul public al Municipiului  Timișoara și  din  administrarea  Consiliului Local  în  domeniul public al Statului și în administrarea Ministerului Educaţiei Naţionale, pentru  Universitatea  de Vest din Timişoara -Facultatea de Educație Fizică și Sport, Clubul Universitar ”Universitatea de Vest” și pentru crearea unui campus Sportiv Educațional și de Cercetare,  la  solicitarea   Guvernului .

Inspectoratul Școlar Județean Timiș a formulat plângerea prealabilă  cu nr. 20354/23.11.2022, înregistrată la Municipiul  Timișoara  sub nr. SC2022-29462 din 24.11.2022,   prin care  a solicitat  revocarea  Hotărârii nr. 524/25.10.2022 privind schimbarea  destinației imobilului  compus din construcții și teren situat în Timișoara, str. Dunărea nr. 9, înscris în CF nr. 443418 Timişoara   în care a funcționat   Liceul Tehnologic   „Dimitrie Leonida”.
În plenul Consiliului Local din data de 17.12.2022, consilierii locali au decis  menținerea Hotărârii nr. 524/25.10.2022.

Conform  adresei Serviciului juridic din cadrul Primariei Municipiului Timișoara cu nr.1327/07.06.2023, HCL nr. 524/25.10.2022 nu  face obiectul  unei acțiuni  în instanța de contencios administrativ, iar pentru imobilul situat în Timișoara, str. Dunărea nr 9, înscris în CF nr. 443418 Timișoara  cu nr. cad 443418, provenit din CF 409544 Timișoara, CF vechi 67762 Timișoara, top nr. 1777/1/1/1/1/1/1,  aferent fostului Liceu CFR ”Dimitrie Leonida”, nu figurează litigii pe rolul instantelor de judecată. 

Urmare a plângerii prealabile  formulată de Inspectoratul Școlar Județean Timiș, Hotărârea Consiliului Local nr. 524/25.10.2022   nu a putut  fi pusă în aplicare în termen de  6 (șase) luni   de la  data adoptării conform  art. 4 din hotărâre, drept urmare  prevederile  acesteia au încetat de drept, începând cu data de 25.04.2023. 

Universitatea de Vest din Timişoara prin adresa  cu nr.36038/07.06.2023, înregistrată la ASEMT sub 1362/08.06.2023, și-a manifestat  în continuare interesul  exprimat  prin  adresă pentru adresa cu nr.34873/0-1/16.06.2022, înregistrată la Municipiul Timișoara sub nr.SC2002-14877/16.06.2022  prin care a   solicitat  acordarea dreptului de administrare în favoarea sa  a imobilelor situate în Timișoara, str. Dunărea nr. 9 care au făcut parte din baza materială  a Liceului  Tehnologic  ”Dimitrie Leonida” pentru desfășurarea activităților specifice ale Facultății de Educație Fizică și Sport, ale Clubului Universitar ”Universitatea de Vest din Timișoara” și pentru crearea unui campus Sportiv Educațional și de Cercetare și a solicitat  să se ia în considerare  gasirea unei soluții de  a relua în considerare cererea cu nr.34873/0-1/16.06.2022 precum  și  mărirea  perioadei de punere în  aplicare a prevederilor hotărârii consiliului local  de la 6 luni la 12 luni. 
Inspectoratul Școlar Județean Timiș prin adresa cu nr. 10221/12.06.2023, înregistrată la ASEMT sub nr. ASEMT2023- 1423/13.06.2023 și-a exprimat  acordul de  reluare a demersurilor de schimbare a destinației imobilului  compus din construcții și teren situat în Timișoara, str. Dunărea nr. 9, înscris în CF nr. 443418 Timişoara în care a funcționat Liceul Tehnologic „Dimitrie Leonida”, pe durată nedeterminată,  din  spațiu  pentru  desfășurarea  activitățiilor  de învățământ preuniversitar  de stat în   spațiu   pentru desfășurarea activităților de învățământ universitar  în vederea desfășurării  procesului de învățământ al Universității de Vest Timişoara -Facultatea de Educație Fizică și Sport, Clubul  Sportiv Universitar.”Universitatea de Vest” și  pentru crearea unui campus Sportiv Educațional și de Cercetare.

Pentru solutionarea cererii nr.36038/07.062023 a Universității de Vest din Timişoara și ținând  cont de acordul  exprimat de  Inspectoratul Școlar Județean Timiș privind reluarea demersurilor de schimbare a  destinației imobilului  compus din construcții și teren situat în Timișoara, str. Dunărea nr. 9, înscris în CF nr. 443418 Timişoara în care a funcționat Liceul Tehnologic „Dimitrie Leonida”, pe durată nedeterminată,  din  spațiu  pentru  desfășurarea  activitățiilor  de învățământ preuniversitar  de stat în spațiu pentru desfășurarea activităților de învățământ universitar  în vederea desfășurării  procesului de învățământ al Universității de Vest  din Timişoara -Facultatea de Educație Fizică și Sport, Clubul  Sportiv Universitar.”Universitatea de Vest” și  pentru crearea unui campus Sportiv Educațional și de Cercetare se impune promovarea unui  nou proiect  de hotărâre de consiliu local.

Având în vedere cele  expuse mai sus  apreciem că proiectul de hotărâre privind schimbarea  destinației imobilului  compus din construcții și teren situat în Timișoara, str. Dunărea nr. 9, înscris în CF nr. 443418 Timişoara în care a funcționat  Liceul Tehnologic  „Dimitrie Leonida”, pe durată nedeterminată,  din  spațiu  pentru  desfășurarea  activitățiilor  de învățământ preuniversitar  de stat în  spațiu pentru desfășurarea  activităților de învățământ universitar  în vederea desfășurării  procesului de învățământ  al Universității  de Vest din Timişoara -Facultatea de Educație Fizică și Sport, Clubul  Sportiv Universitar.”Universitatea de Vest” și pentru crearea unui campus Sportiv Educațional și de Cercetare, îndeplineşte condiţiile pentru a fi supus dezbaterii și aprobării în plenul Consiliului Local al Municipiului Timişoara.
          DIRECTOR GENERAL,                                                         CONSILIER,
                                                                               

             MIHAI  BONCEA                                                             IOANA CIUCUR  

